Trelis/gawiki huggingface dataset:
Dúmharú James Bulger. Buachaill dhá bhliain d'aois as Kirkby, Merseyside, Sasana, ba ea James Patrick Bulger ("Jamie Bulger" uaireanta) (a rugadh ar 16 Márta 1990). Fuadaíodh, céasadh agus dúnmharaíodh é ar 12 Feabhra 1993. Mharaigh beirt bhuachaillí, deich mbliana d'aois ag an am, an lapadán, Robert Thompson (a rugadh ar an 23 Lúnasa 1982) agus Jon Venables (a rugadh ar an 13 Lúnasa 1982).
Imeachtaí.
Bhí James Bulger lena mháthair i siopalann i mBootle, an New Strand Shopping Centre, ag 15.40 ar 12 Feabhra 1993. Ag an gcuntar amach, d'imigh sé ó radharc uirthi sa ruaille buaille go léir. 
Dhá nóiméad níos déanaí, bhí James le feiceáil ar CCTV, ag súil amach in éineacht le Thompson agus Venables. Bhí aithne mhaith sa cheantar ar an bheirt mar ógchiontóirí. Shiúil siad anseo is ansiúd, 4km in iomlán. Chuaigh an triúr isteach i siopa peataí ach caitheamh amach iad. Chonaic 38 duine iad ar feadh an lae, sa siopalann nó amuigh faoin aer, daoine a bhí ag dul an bealach. Stopadh iad dhá uair agus cuireadh ceist orthu, ach ghlac na daoine a bhí ag dul thar bráid an leithscéal a thug Thompson agus Venables ('cailleadh James agus bhí siad ag dul chuig na póilíní'). 
Bhí an céasadh agus an dúnmharú fuilteach amach is amach. Lig na gasúir orthu féin gur timpiste a bhí ann. Chuir siad an corp ar líne traenach agus bhuail traein é. Níor thángthas ar an gcorp ach dhá lá níos déanaí, nuair a d'aimsigh cúpla gasúir taisí daonna ar an líne traenach. 
Fuarthas Thompson agus Venables ciontach as Bulger a mharú ar an 24 Samhain 1993, agus b'iad an bheirt b'óige a ciontaíodh as dúnmharú sa ré reatha de stair Shasana. Scaoileadh iad i Meitheamh na bliana 2001. D'éirigh Venables ina athchiontóir. I gcodarsnacht leis, bhí Thompson i gcaidreamh le duine le fada, is cosúil. 
Díospóireacht.
Tá díospóireacht ann fós ar conas déileáil le hógchiontóirí nuair a dhaortar iad nó nuair a scaoiltear iad ó chúram an stáit. Tharraing an cás Bulger agus a chuid iarmhairtí leanúnacha aird an phobail ar an gcaoi ar chóir don dlí dul i ngleic le leanaí a dhéanann dúnmharú, an seans a bhíonn ann go n-athshlánófar a leithéid sin de chiontóir agus an méid is féidir a n-aitheantas agus a sábháilteacht a chosaint ar chur isteach, go mór mór i ré na meán sóisialta.
Julius Pokorny. Ba scoláire é Julius Pokorny (12 Meitheamh 1887– 8 Aibreán 1970) a raibh an-chur amach aige ar na teangacha Ceilteacha, agus ar an nGaeilge go háirithe. Thacaigh sé le náisiúnachas na hÉireann.
Rugadh i bPrág, san Ostair-Ungáir é agus d’fhreastail sé ar Ollscoil Vín, áit ar theagasc sé ón mbliain 1913 go dtí 1920. Bhí sé na ollamh le focleolaíocht Cheilteach ag Ollscoil Friedrich Wilhelm i mBeirlín ó 1920 go dtí 1935, sular fhionn na Naitsithe, d’ainneoin gur thacaigh sé leis an náisiúnachas Gearmánach a bhí ann, gur den chine Giúdach é.
Bhí comhfhreagras idir é féin agus Ruairí Mac Easmainn agus iad i mBeirlín agus san Ostair faoi seach i Mí an Mhárta sa bhliain 1916.
Bhí sé ina eagarthóir ar an iris thábhachtach "Zeitschrift für celtische Philologie" roimh an Dara Cogadh Domhanda, agus ba eisean a chuir os comhair an phobail in athuair í ina dhiaidh sin. 
D'éalaigh sé go dtí an Eilvéis sa bhliain 1943, áit ar theagasc sé ar feadh cúpla bliain ag Ollscoil Bherne agus ag Ollscoil Zürich go dtí gur éirigh sé as i 1959. Sa bhliain 1954, bronnadh ollúnacht oinigh air ag Ollscoil Ludwich-Maximillian, München, mar ar mhúin sé go páirtaimseartha i 1956 agus arís ó 1960 go dtí 1965. Ba é a scríobh "Indogermanisches etymologisches Wörterbuch" ("Foclóir Sanasaíochta Ind-Eorpacha", 1956), saothar atá in úsáid go forleathan fós inniu. D’éag sé in Zürich ar an 8 Aibreán 1970, beagnach trí seachtaine tar éis do thram é a leagan i ngar dá bhaile féin.
Rudolf Thurneysen. Ba theangeolaí Eilvéiseach agus scoláire i réimse an Léinn Cheiltigh freisin é Eduard Rudolf Thurneysen (14 Márta 1857 – 9 Lúnasa 1940).
Saolaíodh é i mBasel san Eilvéis agus rinne Thurneysen staidéar ar an bhfocleolaíocht chlasaiceach i mBasel, i Leipzig, i mBeirlín, agus i bPáras. I measc a chuid múinteoirí bhí Ernst Windisch agus Heinrich Zimmer. Bronnadh "promotion" (ionann is dochtúireacht) air sa bhliain 1879 agus bronnadh "habilitation" (céim níos airde ná dochtúireacht) sa Laidin agus sna teangacha Ceilteacha air i 1882 ag Ollscoil Jena. 
Theagasc sé Laidin ag Ollscoil Jena ó 1885 go dtí 1887. Ina dhiaidh sin, ghlac sé le hOllúnacht na focleolaíochta comparáidí ag Ollscoil Fhreiburg-im-Breisgau mar chomharba ar Karl Brugmann, saineolaí mórchlúiteach ar an teangeolaíocht Ind-Eorpach.
Foilsíodh a mhórshaothar "Handbuch des Alt-Irischen" sa bhliain 1909. D’fhorleathnaigh agus d’aistrigh D. A. Binchy agus Osborn Bergin go Béarla é leis an teideal "A Grammar of Old Irish". Tá an leabhar i gcló go fóill chomh deireanach le 2006. Bhog Thurneysen go dtí Ollscoil Bhonn i 1930. Is sa tréimhse seo a bhí cáil air mar an saineolaí Shean-Ghaeilge ab fhearr ina ré.
D’éirigh sé as a phost sa bhliain 1923 agus fuair sé bás i mBonn in 1940. Tugtar Léacht Cuhimhneacháin Rudolf Thurnseysen (Gearmáinis: "Vortrag in Memoriam Rudolf Thurneysen") i mBonn mar chomhartha na hurraime dó.
J. E. Caerwyn Williams. Ba scoláire Breatnach é J. E. Caerwyn Williams (John Ellis Caerwyn Williams; 1912–1999), Comhalta in Acadamh na Breataine (FBA). Ba iad litríochtaí na dteangacha Ceilteacha, Breatnaise agus na Gaeilge go háirithe, an réimse acadúil lena raibh sé ag plé go príomha. D’fhoilsigh sé leabhair as Breatnaise agus as Béarla.
Rugadh Caerwym Williams i nGwan-Cae-Curwen, Morgannwg sa bhliain 1912. Bhí baint ag a mhuintir le mianadóireacht guail. Rinne sé a chuid staidéir i gColáiste Ollscoile Thuaisceart na Breataine Bige, Bangor agus bronnadh céim air sa Laidin i 1933 agus sa Bhreatnais i 1934. D’fhreastail sé ar an gColáiste Ollscoile, Baile Átha Cliath agus Choláiste na Tríonóide, Baile Átha Cliath chun tuilleadh staidéir a dhéanamh. Bhí sé ar intinn aige a bheith ina mhinistir in Eaglais Phreispitéireach na Breataine Bige agus is dá bharr sin a d’fhreastail sé ar Choláiste Diagachta Aontaithe, Aberystwyth agus bronnadh céim Bhaitisléir Diagachta (BD) air i 1944. Sa bhliain 1945 ceapadh é ar fhoireann Roinn na Breatnaise ag Coláiste Ollscoile Thuaisceart na Breataine Bige, Bangor agus rinneadh ollamh le Breatnais de sa bhliain 1953. D’fhan sé sa phost sin go dtí gur ceapadh in a ollamh le Gaeilge é ag Coláiste Ollscoile na Breataine Bige, Aberystwyth in 1965, áit ar fhan sé go dtí gur éirigh sé as a phost an múinteoireacht i 1979. Toghadh ina Chomhalta d'Acadamh na Breataine é sa bhliain 1978.
Dónal McCann. Aisteoir Éireannach ab ea Dónal McCann. Rugadh ar 7 Meitheamh 1943 é, i mBaile Átha Cliath agus fuair sé bás le hailse ar 17 Lúnasa 1999. Bhí sé i scannáin ar nós Poitín, Angel, The Miracle agus High Spirits.
Cath Aontroma. Troideadh Cath Aontroma ar an 7 Meitheamh sa bhliain 1798, i gContae Aontroma, Cúige Uladh, inn le linn Éirí Amach na nÉireannach Aontaithe, idir trúpaí na Breataine agus reibiliúnacha faoi stiúir ag Anraí Joy Mac Reachtain. Bhuaigh fórsaí na Breataine an cath, nuair a bhí siad in ann ionsaí na reibiliúnach Éireannach ar bhaile Aontroma a dhiongbháil, tar éis baill athneartaithe teacht chucu, ach fuair an Tiarna Ó Néill, gobharnóir an chontae bás, tar éis é a bheith gonta le linn na troda.
Cúlra.
Spreag tús troda na nÉireannach Aontaithe i gCúige Laighean ar an 23 Bealtaine glaonna ar na na hÉireannaigh Aontaithe ó Thuaidh dul i mbun troda chun tacaíocht a thabhairt dóibh siúd a bhí ag troid ó Dheas. Mar sin féin, bhí damáiste mór déanta ar an eagraíocht in Ulataibh de dheasca feachtais bhrúidiúlaigh ar son dí-armála na bliana roimhe sin, agus ní raibh a gceannaireachta nua chomh radacach agus ní raibh siad sásta troid a thionscain gan cúnamh na Fraince, cúnamh a bhí siad ag súil leis go laethúil.
Tar éis fanacht ar feadh dhá sheachtain agus an t-éirí amach faoi lán sheol ó dheas, chinn comhaltais na gcosmhuintir
san eagraíocht in Aontroim ar roinnt cruinnithe, neamhspleách ar a gceannaireacht, a eagrú. Ba é an toradh ná gur toghadh Anraí Joy mar ghinearál aidiúnach agus gur ghlac siad an cinneadh dul i mbun troda láithreach. Go tapa in a dhiaidh sin, cheap Mac Reachtain, mar aon le James Hope, plean chun urphoist an rialtais i gcontae Aontroim a urghabháil agus ansin bheadh a bpríomh-ionsaí ar Bhaile Aontroma. Ansin, ag baint úsáide as airtléire urghafa i mBaile Aontroma, bhí ar na reibiliúnaithe, i gcomhar le reibiliúnaithe Chontae an Dúin, Béal Feirste a gabhadh.
Bhí súil mhór ag Mac Reachtain go mbeadh go leor baill den mhílíste sásta dílseacht na corónach a thréigeadh agus dul isteach ar thaobh na reibiliúnach, toisc go raibh sé creidte go raibh mídhílseacht forleathan i measc na mílístí, a fianaíodh trí bhású ceathrar fear de Mhílíste Mhuineacháin, i gcion tréasa i mBéal Feirste i mí Bealtaine.
Dún Chonchúir. Is é Dún Chonchúir an ceann is feiceálaí de na caisil chiorclacha nó ubhchruthacha in Oileáin Árann: an caiseal cloiche is mó d'aon cheann eile dá leithéid sna hoileáin. Tá sé suite ar an bpointe is airde d'Inis Meáin. Ciorcal ollmhór atá i gceist, agus ballaí cloiche an-tiubha ag éirí ar chúl a chéile. Ina mhéid, ina dheilbh agus ina dhéanamh is cosúil é leis na dúnta móra in Árainn Mhóir. Tá radharc leathan le feiceáil ó bharr na mballaí seo. Tógadh an dún sa Chré-umhaois nó san Iarannaois.
Nuair a chonaic Seán Ó Donnabháin an dún i 1839, bhí drochbhail ar na bealaí isteach agus ar na chocháin laistigh. Athchóiríodh iad agus atógadh cuid díobh tuairim 1880.
Sun Yat-sen. Ceannaire Síneach a bhí i Sun Yat-sen (Pinyin: "Sūn YiXiān") (12 Samhain 1866 – 12 Márta 1925). Bhí sé ina uachtarán ar Phoblacht na Síne. Duine de bhunaitheoirí an pháirtí Kuomintang (Guomindang) a bhí ann agus bhí sé ina chathaoirleach air. Tugtar an leasainm "Athair an Náisiúin" air.
Dún Fearbhaí. Tá Dún Fearbhaí suite in Inis Meáin gar do chósta thiar na hÉireann. Tá an dún seo neamhghnáthach sa mhéid is go bhfuil cruth cearnógach air seachas an gnáthchruth ciorclach. De réir cosúlachta d’úsáidtí é ar chúiseanna cosanta agus deasghnátha. Tá sé suite in oirthear an oileáin gar don chuan. Meastar gur tógadh an dún san ochtú nó sa naoú haois.
Teach Synge. Tá Teach Synge suite in Inis Meáin gar do chósta thiar na hÉireann. Deirtear gur anseo a fuair JM Synge a chuid inspioráide agus é ag fanacht ar an oileán. Ba mhinic leis teacht chuig Inis Meáín: chaith sé samhraidh 1898-1902 ar an oileán. 
De ghnáth ba i dteaichín Bhríd agus Pháidín Mhic Donnchadha a bhíodh an scríbhneoir ag fanacht. Tá leabharlann bheag lena thaobh ina bhfuil earraí cuimhneacháin le fáil. Bhí muintir Mhic Donnchadha ina gcónaí sa teach go dtí na 1970idí. Tá sé athchóirithe anois agus osclaíodh don phobal é i mí Lúnasa 1999.
Stratford, Londain. Is baile é Stratford atá suite sa bhuirg Newham, Londain Thoir. I ndaonáireamh na bliana 2011 fuarthas 51,387 duine ina gcónaí ann. Ba é lonnaíocht stairiúil san paróiste ársa an West Ham, a raibh trasfhoirmithe ina bruachbhaile tionsclaíoch de thoradh an tús iarnród i 1839. In éineacht leis an fás Londain sa déanach 19ú haois, d'fhairsing Stratford agus mhéadaigh i ndaonra. Ceangail sé le Londain Mhór i 1965. Is é Stratford cóngarach do Londain Páirc Oilimpeach agus tá sé i mbun forbairt de toradh an 2012 cluichí Oilimpeacha an Gheimhridh. 
Logainmníocht.
Tá Stratford luaite i 1067 mar "Strætforda", as na focail sean-Bhéarla 'stræt' agus 'ford' agus ciallaíonn sé sin ná "áth ar an mbóthar Rómhánach". 
Stair.
Le teacht an iarnród i Stratford i 1839 thosaigh forbairt mhór sa bhaile. Bhí Stratford ceann na ceantair ársa sa paróiste mór an West Ham, san Becontree Hundred an Essex. Tháinig sé i gCeantar Metropolitan Police i 1840. Bhí an buirg chomh mór leis an daonra a raibh ann a aithne air mar contae buirg agus bhí sé amuigh den freagracht Essex Contae Comhairle. D'éirigh Stratfordan an lár riarachán den contae buirg agus bhí sé suíomh den halla baile.
Ilford. Is baile é Ilford atá suite sa bhuirg Redbridge, Londain Thoir. Fadó, lonnaíocht bheag tuaithe i gContae Essex ab ea Ilford ach mar thoradh ar a suíomh straitéiseach ar abhainn Roding agus ar an mbóthar idir Londain agus Colchester, d'fhás sé. Cuireadh luas leis an bhforbairt seo le teacht an iarnróid sa bhliain 1839, agus le fás na mbruachbhailte i gceantar Londan sa 20ú haois, mhéadaigh an daonra go suntasach. Is cuid de chathair Londan é Ilford ón bhliain 1965 i leith. 
Logainmníocht.
Tá Ilford luaite i Leabhar Domesday ón bhliain 1086 mar Ilefort agus ciallaíonn sé sin ná áth thar an "Hyle"; seanainm an abhainn Roding a chiallíonn "silín sruth". 
Bunús.
Bhí an blaosc mamat iomláin amháin san Ríocht Aontaithe aimsithe in 1860 ar an suíomh atá Boots an Poitigéir ann anois ar an High Road. Is féidir an blaosc a fheiceàil i Músaem Stair an Dúlra. Scriosadh athfhorbairt formhór na fianaisí den luath-Ilford, ach is na fianaisí is sine lonnaíocht daonna an 1ú agus 2ú aois RC créfort Iarannaois é, Uphall Camp, mar atá aithne air. Ba suite é idir an abhainn Roding agus Ilford Lane is é luaite i bpleananna 18ú haois. Aimsíodh déantáin Rómhánach sa cheantar. 
Forbraíocht gheilleagrach.
Bhí Ilford ar an mbóthar tábhachtach Londain go Colchester. Mar thoradh an Abhainn Roding, d'fhéadfadh báirsí a theacht an fhad leis Droichead Ilford as 1737. Áfach, d'fhan Ilford faoin tuaith den chuid is mó go dtí an 19ú haois. Nuair a d'oscail an stáisiún iarnórd in 1839, sroich tionscail nua sa cheantar, san áireamh an scannán fótagrafach agus déantúsóir ceimiceach, Ilford Photo (bunaithe 1879) agus an comhlacht raidió, leictreonaic agus teileachumarsáid, Plessey (bunaithe 1979). Bhí Plesseys damáistithe go trom i rith an Dara Cogadh Domhanda, ach in 1955 d'fhostaigh an comhlacht 15,000 oibrithe ar fud Ilford. 
Borradh bruachbhailteach.
Sráidbhaile de chaoga tithe ab ea Ilford sa bhliain 1653, an formhór i dtuaisceart agus i ndeisceart de Broadway agus áit tuaithe den chuid is mó a bhí ann. Bhí daonra de 1,724 ag Ilford sa bhliain 1801 agus d'fhás sé go 3,742 sa bhliain 1841. Bhí daonra de 41,244 aige sa bhliain 1901, a mhéadaigh go 184,706 sa bhliain 1947, de thoradh 2,500 tithe a bheith tógtha ag Comhairle Contae Londain. Bhí daonra de 178,024 aige sa bhliain 1961.
Edmonton, London. Is baile é Edmonton atá suite sa bhuirg Enfield, Londain Thuaidh.
Iasc órga. Is iasc é an t-iasc órga. Iasc órga a choimeád go minic mar pheataí.
Squaliformes. Is ord siorcanna iad na Squaliformes a chuimsíonn thart ar 126 speiceas i seacht bhfine. 
Tá dhá eití droma ag baill an oird, a mbíonn spíona acu de ghnáth, is gnách go mbíonn ceann géar acu, gan aon eite anasach nó scannán nicteach, agus idir a cúig go dtí a seacht scoilt gheolbhaigh. Den chuid is mó, áfach, tá siad sách éagsúil ó thaobh foirme agus méide. Maireann formhór na speiceas den ord seo i sáile nó uisce goirt. Faightear iad ar fud an domhain, ó thuaidh go huiscí trópaiceacha, agus ó fharraigí cósta éadomhain go dtí an t-aigéan oscailte.
Tá fótafóir agus orgáin lonrúla ag gach ball den fhine Eptomeridae agus Dalatiidae agus "Zameus squamulosus" agus léiríonn siad bithlonracht intreach. Tháinig an bhithlonracht chun cinn uair amháin sna Squaliformes, thart ar 111-153 milliún bliain ó shin, agus chabhraigh sé leis na Squaliformes gathú amach agus oiriúnú don fharraige domhain. Bhí orgán lonrúil ag sinsearach coiteann na nDalatiidae, Etmopteridae, Somniosidae, agus Oxynotidae agus bhain siad úsáid as bithlonracht le haghaidh duaithníochta trí fhrithshoilsiú. 
Is modh gníomhach duaithníochta é frithshoilsiú ina n-astaíonn orgánach solas chun déine an tsolais atá ag titim anuas a mheaitseáil le dul i bhfolach ó chreachadóirí a d’fhéadfadh a bheith thíos faoi. Faoi láthair, soláthraíonn an bithlonracht feidhmeanna éagsúla do Squaliformes bunaithe ar an fhine. Tá fótafóir simplí ag Dalatiidae agus "Zameus squamulosus" agus úsáideann siad bithlonracht le haghaidh frithshoilsithe tharraigh. Tá fótafóir níos casta ag na hEtmopteridae agus úsáideann siad an bhithlonracht le haghaidh frithshoilsithe tharraigh chomh maith le speiceas a aithint.
Guns N' Roses. Tháinig an grúpa Guns N' Roses le chéile sa bhliain 1985 as baill Hollywood Rose - Axl Rose (guth) agus Izzy Stradlin (giotár rithime) - agus baill de chuid L.A. Guns - Tracii Guns (príomhghiotár), Ole Beich (dord), agus Rob Gardner (drumaí). Rinneadh ainm an bhanna as ainmneacha an dá bhanna seo a chur le chéile. Níos déanaí chaill Ole Beich a áit sa bhanna agus thóg Duff McKagan a áit. Tar éis tamaill, bhí Tracii Guns ionadaithe ag Slash mar ní raibh Tracii ag freastal ar na seisiúin chleachtaidh. Tháinig an líne-suas go tapaidh, ach tar éis a smaoineamh chun dul ar “turas” ó Sacramento, California go dtí baile Duff, scoir Rob Gardner (drumaí) agus bhí ionadaithe ó cara Slash, Steven Adler. Uaireanta giorraítear ainm an bhanna mar GN'R nó GnR.
Amhráin.
Seo trí amhrán as an méid a rinne Guns N’ Roses:
"Sweet Child o' Mine" (as an albam "Appetite for Destruction").
Is é am t-amchomhartha san amhrán seo ná 4/4. Scríobh Axl Rose, Slash, Izzy Strandlin, Duff McKagan agus Stenen Adler é. Scríobhadh é d’Erin Everly, bean a raibh Rose mór léi ag an am (phós siad ní ba dhéanaí). Gléas mór atá le cloisint ó na liricí agus ón gceol fein. Tá na nótaí casta cruinn. In D mór atá sé. Is iad na huirlisí atá ann ná an giotár, drumaí, agus an dordghiotár. Is iad na príomhchordaí san amhráin seo ná D mór, B, agus A. A B A B an fhoirm atá air. Tá an fonn áthasach méar agus 14 mír ann.
“Knocking on Heaven's Door” (as an albam "Use Your Illusion II").
Is iad na príomhnótaí san amhrán seo na G mór, D, agus A beag. Scríobh Bob Dylan an t-amhrán seo agus scríobh sé an ceol freisin. Fuair na Roses an cóipcheart uaidh. Tá an tonúlacht mall mionchruinn mar tá líricí brónacha ann. Tá an gléaschomhartha i G mór. Tá an t-amcomhartha in 4/4. Tá sé i bhfoirm A B A B. Tá an fonn brónach agus an luas mall. Réim an amhráin na D-F’ (re-fa’).
meadracht ann na 4. Méad mír ná 16. Tá na giotár, dordghiotár, méarchlár, agus drumaí. Tá ciall sna liricí; tá sé éasca canadh leis agus tá an fonn deas suaimhneach ar na cluasa.
"November Rain" (as an albam "Use Your Illusion I").
Scríobh Axl Rose an ceol agus na liricí i gcomhar an amhráin seo. Tá an gléaschomhartha i C mór. Is é I 4/4 an t-amchomhartha. A B A A an fhoirm atá ann. Tá an fonn brónach ach tapaidh. Réim an amhráin ná C-F’ (do-fa’) meadracht ann na 4. Mead mír ann na 46. Is iad C, F agus G na príomhnótaí san amhrán seo. Is iad na huirlisí atá á seinm anseo ná giotár, dordghiotár, drumaí, agus méarclár. Tá an luas go deas mall ag an tús agus ansin éiríonn sé níos tapaidh!
Qin Shi Huang. Ba é Qin Shi Huang, nó Qin Shi Huangdi, chéad impire na Síne.
Óige.
Saolaíodh Ying Zheng i mí Zheng (óna bhfuair sé a ainm) sa bhliain 259 i dtréimhse Chogaí na Stát. Nuair a cailleadh a athair, Zhuangxiang, sa bhliain 246, tháinig an buachaill i gcomharbas air mar rí Qin. Sa bhliain 238 d'éirigh leis fáil réidh leis an leasrí Lu Buwei ar deireadh. 
Rí agus Impire.
Ina dhiaidh sin, rinne an rí concas ar stáit eile na Síne. Tháinig sé i gcoróin mar chéad impire na Síne sa bhliain 221. Le linn a réimis, chuaigh na Sínigh i mbun oibre ar Bhalla Mór na Síne agus ar chóras bóithre náisiúnta. Tá an tArm Terracotta cáiliúil le fáil ina mhásailéam. Fuair sé bás sa bhliain 210 in aois 50 bliain dó.
Eminem. Rapcheoltóir Meiriceánach is ea Marshall Bruce Mathers (Eminem), a rugadh in Saint Joseph, Missouri i SAM ar an (17 Deireadh Fómhair, 1972). Tá go leor ainm ag Eminem mar shampla: Eminem, Slim Shady agus Marshall Mathers.
Nuair a bhí sé óg d'fhág a athair eisean agus a mháthair. Suas go raibh sé 12 bhliain d'aois bhog siad ó áit go háit, mar shampla St Joseph, Savannah, Missouri, agus Cathair Kansas. Ansin d'fhan siad i Warren, Michigan, lámh le Detroit. Ghlac sé an priomhpháirt, carachtar Jimmy "Bunny" Rabbit, sa scannán 8 Mile, a bhí bunaithe ar a shaol ag fás i nDetroit. Mar gheall ar an gceol a scríobh sé don scannán sin, bhuaigh sé Gradam Oscar, le haghaidh "Best Original Soundtrack" (Amhráin Oirigiúil is Fearr). Tá go leor albam ag Eminem, mar shampla, "Relapse" agus "Encore". Phós sé Kim Scott sa bhliain 1999 ach bhí colscaradh acu i 2001. Phós siad arís sa bhliain 2006 agus fuair siad colscaradh eile arís trí mhí ina dhiaidh sin. Bhí páiste amháin acu, Haile Jade Scott-Mathers, agus tá Eminem ina thuismitheoir d'iníon Kim eile, iníon deirfiúr Kim agus a leas-dhearthair, Nathan. 
Is iad na hamhráin is fearr uaidh, b'fhéidir, ná "Lose Yourself" agus "Just Lose It" ón albam "Encore". Díoladh 10 míle cóip. Bhí saol crua aige agus ní raibh mórán airgid aige ach fós tháinig sé suas chun bheith ar dhuine de na ceoltóirí is fearr.
Seo iad na halbaim ba cháiliúla atá aige: "Slimshady LP" i 1999 agus "The Marshall Mathers LP" i 2000 agus "The Eminem Show" sa bhliain 2002. Ansin foilsíodh "Encore" i 2004 agus buaicalbam "Curtain Call" i 2005. Thóg sé sos ó cheol idir 2004-09 tar éis mharú a chara, Proof, i gclub oíche i nDetroit. Nuair a fhill sé, chuaigh a nua-albaim "Relapse" (2009) agus "Recovery" (2010) díreach go dtí #1.Mar bhall den ghrúpa Bad Meets Evil (le Royce da 5'9") rinne sé an talbam "Hell: The Sequel" i 2011. Foilsiodh an "Marshall Mathers LP 2" i 2013. 
Rinne sé cúpla albaim eile leis a rapghrúpa D12 (seisear as Detroit): "D12 World" agus "Devil's Night". Chomh maith le sin, foilsíodh a chomhlacht ceoil, Shady Records, dhá albam leis: "The Re-Up" agus "Shady XV" (2014).
Na hAmhráin.
Tá "Lose Yourself" difriúil ó na hamhráin eile atá aige mar go bhfuil sé ag caint faoina shaol féin agus céard a tharla dó suas go dtí an lá inniu. Freisin rinne sé go leor amhrán faoina chlann agus faoina chairde, nach raibh mórán airgid acu, in Detroit, an áit atá sé ina chónaí, ar nós an dá amhrán "When I'm Gone" agus "Mockingbird".
Tá roinnt albam aige freisin. Fostaíodh a albam nua, an dara Marshall Mathers LP, agus na hamhráin ar nós Berzerk, Rap God, Survival agus The Monster (le Rihanna)
Tréithe.
Is féidir ceol Eminem a aithint mar gheall ar an mbuille difriúil sa gceol agus an chaoi a n-insíonn sé a scéal. Ní bhíonn aon uirlisí aige ina chuid amhrán ach amháin an beat box. Uaireanta bíonn a amhráin brónach ach scaití bíonn siad sásúil. Seo é scéal Eminem agus a shaol agus a cheol.
Gradaim agus ainmniúcháin.
Tá 152 gradam buaite ag Eminem. Tá 339 ainmniúchán faighte aige.
Les misérables. Is ceolra é Les Miserables. Seard is ceolra ann na dráma atá déanta tríd ceol. Sa chuid is mo de ceolraí bíonn daoine ag labhairt chomh maith le amhráin, ach i les Miserables bíonn ceol tríd go léir.Tá Les Miserables bunaithe ar leabhar a bhí ag "Victor Hugo" leis an ainm céanna. 
An scríbhneoir: Claud-Michel Schonberg
Scríobh sé a lán ceolraí mhóra cosil le"Mis Saigon, Martin Guerre, Marguerite" agus "The Pirate Queen." Ach ba é an ceolra ba mo a scr iobh sé na "Les Miserables". Scríobh sé le haghaidh an chéad ceoldráma 'Rac'. Rinne sé albam de chuid amhráin féin chomh maith.
Amhráiní cáiliúla:
I Dreamed a Dream: Is é 'I Dreamed a Dream' amhrán a canann Fantine. Tá na fhocla an mhaith. Tá sé faoi bringlóid a bhí aici faoi an saol atá ag iarraidh a bheith aici. Tá sé i gceathar ceathar agus usaideann sé cineál chordanna chéanna le 'One Day More. Tá sé i gléas F mór.Tá go leor seicheamh an ar fud na píosa
One Day More
Seo amhrán a cánann na príomh-caraictéirí go léar i stil cuntraphointe. Is é an amhrán dearnach i n-acht a haon. Thogann an amhrán seo tréithe coupla amhrán ón chéad acht. Chanann Valjean an séis 'Who am I' gan aon athrú. Chanann Marius, Cossete agus éponine séis 'I Dreamed a Dream'. Chanann Javert an téama atá Usaide cheanna. Chanann na Thénardiers an séis ó 'Master of the house'.
On My Own
Seo solo a chanann éponine. Tá an chúrfa an séis ó 'come to me'. Ach tá droichead agus tá tiúin difriúil don vearsa. Tósaíonn sé i ngléas D mór ach críochnaíonn sé i gceithar ceithar.